ddrg/super_eurlex huggingface dataset:
Kommissionens forordning (EF) nr. 1269/2001

af 27. juni 2001

om ophævelse af forordning (EF) nr. 608/2001 om indstilling af fiskeri efter dybhavsrejer fra fartøjer, som fører svensk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21 stk. 3, og

ud fra følgende betragtninger:

(1) Ved Kommissionens forordning (EF) nr. 608/2001(3) er der fastsat forbud mod fiskeri efter dybhavsrejer i norske farvande syd for 62° 00' N fra fartøjer, der fører svensk flag eller er registreret i Sverige.

(2) Den 8. juni 2001 underrettede de svenske myndigheder Kommissionen om, at de havde revurderet bestanden af dybhavsrejer i de norske farvande syd for 62° 00' N, og at denne bestand ikke var opfisket. Fiskeri efter dybhavsrejer i de norske farvande syd for 62° 00' N fra fartøjer, som fører svensk flag eller er registreret i Sverige, bør derfor tillades. Forordning (EF) nr. 608/2001 bør således ophæves -

UDSTEDT FØLGENDE FORORDNING:

Artikel 1

Forordning (EF) nr. 608/2001 ophæves.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 2001.

På Kommissionens vegne

Franz Fischler

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 90 af 30.3.2001, s. 3.
Kommissionens forordning (EF) nr. 1275/2001

af 27. juni 2001

om fastsættelse af støttebeløbet for produktionsåret 2001/02 for ananaskonserves og den minimumspris, der skal betales til producenterne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 525/77 af 14. marts 1977 om indførelse af en producentstøtteordning for ananaskonserves(1), senest ændret ved forordning (EØF) nr. 1699/85(2), særlig artikel 8, og

ud fra følgende betragtninger:

(1) Gennemførelsesbestemmelserne for støtteordningen indført ved forordning (EF) nr. 525/77 og navnlig de støtteberettigede produkter er fastlagt ved forordning (EØF) nr. 2077/85(3), senest ændret ved forordning (EØF) nr. 1631/2000(4).

(2) Minimumsprisen og producentstøtten for ananaskonserves for produktionsåret 2001/02 bør fastsættes på grundlag af artikel 4 og 5 i forordning (EØF) nr. 525/77.

(3) I forordning (EØF) nr. 2077/85 fastsættes to former for ananaskonserves, som er støtteberettiget i henhold til forordningens artikel 1, stk. 1, litra a) og b). Ifølge Kommissionens oplysninger vil EF-produktionen af den i litra a) fastsatte konserves være lig med nul i produktionsåret 2001/02. Der skal således for dette produktionsår kun fastsættes støttebeløb for den i litra b) omhandlede konserves.

(4) Forvaltningskomitéen for Forarbejdede Frugter og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

For produktionsåret 2001/02:

a) fastsættes den i artikel 4 i forordning (EØF) nr. 525/77 omhandlede minimumspris, der skal betales til ananasproducenterne, til 414,13 EUR pr. ton netto, ab producent

b) fastsættes den i artikel 5 i nævnte forordning omhandlede producentstøtte for ananaskonserves til 2400,67 EUR pr. ton netto for produkterne omhandlet i artikel 1, stk. 1, litra b), i forordning (EØF) nr. 2077/85.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juni 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 2001.

På Kommissionens vegne

Franz Fischler

Medlem af Kommissionen

(1) EFT L 73 af 21.3.1977, s. 46.

(2) EFT L 163 af 22.6.1985, s. 12.

(3) EFT L 196 af 26.7.1985, s. 28.

(4) EFT L 187 af 26.7.2000, s. 25.
Kommissionens forordning (EF) nr. 1273/2001

af 27. juni 2001

om ændring af forordning (EF) nr. 1555/96 om gennemførelsesbestemmelser til ordningen for anvendelse af tillægsimporttold for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 911/2001(2), særlig artikel 33, stk. 4, og

ud fra følgende betragtninger:

(1) Ved Kommissionens forordning (EF) nr. 1555/96(3), senest ændret ved forordning (EF) nr. 1100/2001(4), er der fastsat tilsyn med indførslen af de i bilaget anførte produkter. Tilsynet sker efter de bestemmelser, der er fastsat i artikel 308d i Kommissionens forordning (EØF) nr. 2454/93(5), senest ændret ved forordning (EF) nr. 993/2001(6), for tilsyn med præferenceindførsler.

(2) Ved anvendelsen af artikel 5, stk. 4, i den landbrugsaftale(7), der er indgået som led i de multilaterale handelsforhandlinger under Uruguay-runden, og på grundlag af de seneste disponible oplysninger for 1997, 1998 og 1999 bør de mængder, som udløser tillægstolden, ændres for pærer og spisedruer.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Bilaget til forordning (EF) nr. 1555/96 affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 2001.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 129 af 11.5.2001, s. 3.

(3) EFT L 193 af 3.8.1996, s. 1.

(4) EFT L 150 af 6.6.2001, s. 39.

(5) EFT L 253 af 11.10.1993, s. 1.

(6) EFT L 141 af 28.5.2001, s. 1.

(7) EFT L 336 af 23.12.1994, s. 22.

BILAG

"BILAG

Varebeskrivelsen anses kun for at være vejledende, jf. dog reglerne for fortolkningen af den kombinerede nomenklatur. Tillægstoldens anvendelsesområde bestemmes inden for rammerne af dette bilag af KN-koderne, således som disse er affattet på tidspunktet for denne forordnings vedtagelse. Hvis der er et "ex" foran koden, bestemmes tillægstoldens anvendelsesområde både af KN-koden og af den tilsvarende anvendelsesperiode.

>TABELPOSITION>"
Kommissionens forordning (EF) nr. 1272/2001

af 27. juni 2001

om fastsættelse af interventionstærsklen for æbler for produktionsåret 2001/02

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 911/2001(2), særlig artikel 27, stk. 1 og 2, og

ud fra følgende betragtninger:

(1) Ifølge artikel 27, stk. 1, i forordning (EF) nr. 2200/96 fastsættes der en interventionstærskel, når markedet for et produkt, der er nævnt i bilag II til nævnte forordning, er ramt af eller kan forudses at blive ramt af generel og strukturel uligevægt, som medfører eller kan medføre for store tilbagekøb.

(2) Der blev ved forordning (EF) nr. 1511/2000(3) fastsat en interventionstærskel for æbler for produktionsåret 2000/01. Da betingelserne i ovennævnte artikel 27 fortsat er opfyldt for dette produkt, bør der derfor fastsættes en interventionstærskel for æbler for produktionsåret 2001/02.

(3) Interventionstærsklen for æbler bør fastsættes ud fra en procentdel af den gennemsnitlige produktion til konsum i frisk tilstand i de sidste fem produktionsår, som der foreligger oplysninger for. Det bør for det pågældende produkt ligeledes fastsættes, hvilken periode der skal lægges til grund for beregning af interventionstærsklens overskridelse.

(4) Efter ovennævnte artikel 27 medfører en overskridelse af interventionstærsklen, at EF-tilbagekøbsgodtgørelsen nedsættes i produktionsåret efter tærsklens overskridelse. Det bør fastslås, hvilke følger denne overskridelse får for produktet, ligesom der bør foretages en nedsættelse, der er proportional med overskridelsens omfang i forhold til produktionen.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

1. Interventionstærsklen for æbler fastsættes for produktionsåret 2001/02 til 495700 t.

2. Interventionstærsklens overskridelse beregnes på grundlag af tilbagekøbene i perioden 1. juni 2001 - 31. maj 2002.

Artikel 2

Hvis den tilbagekøbte mængde i den periode, der er fastlagt i artikel 1, stk. 2, overstiger den tærskel, der er fastsat i artikel 1, stk. 1, nedsættes EF-tilbagekøbsgodtgørelsen som fastsat efter artikel 26 i forordning (EF) nr. 2200/96 for det følgende produktionsår proportionalt med overskridelsens omfang i forhold til den produktion, der er lagt til grund for beregningen af den pågældende tærskel.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 2001.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 129 af 11.5.2001, s. 3.

(3) EFT L 174 af 13.7.2000, s. 16.
Kommissionens forordning (EF) nr. 1267/2001

af 27. juni 2001

om fastsættelse af det maksimale restitutionsbeløb ved udførsel af hvidt sukker i forbindelse med den 45. dellicitation under den løbende licitation omhandlet i forordning (EF) nr. 1531/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2038/1999 af 13. september 1999 om den fælles markedsordning for sukker(1), ændret ved Kommissionens forordning (EF) nr. 1527/2000(2), særlig artikel 18, stk. 5, andet afsnit, og

ud fra følgende betragtninger:

(1) I henhold til Kommissionens forordning (EF) nr. 1531/2000 af 13. juli 2000 om en løbende licitation med henblik på fastsættelse af en eksportafgift og/eller eksportrestitution for hvidt sukker(3), foranstaltes dellicitationer med henblik på eksport af dette sukker.

(2) I henhold til bestemmelserne i artikel 9, stk. 1, i forordning (EF) nr. 1531/2000 fastsættes der i påkommende tilfælde for den pågældende dellicitation et maksimalt restitutionsbeløb især under hensyntagen til situationen og den forventede udvikling på markedet for sukker i Fællesskabet og på verdensmarkedet.

(3) Efter gennemgang af tilbuddene bør de bestemmelser, der er nævnt i artikel 1, fastsættes for den 45. dellicitation.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

For den 45. dellicitation for hvidt sukker, ifølge forordning (EF) nr. 1531/2000, fastsættes maksimumseksportrestitutionen til 38,730 EUR/100 kg.

Artikel 2

Denne forordning træder i kraft den 28. juni 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 2001.

På Kommissionens vegne

Franz Fischler

Medlem af Kommissionen

(1) EFT L 252 af 25.9.1999, s. 1.

(2) EFT L 175 af 14.7.2000, s. 59.

(3) EFT L 175 af 14.7.2000, s. 69.
Kommissionens forordning (EF) nr. 1266/2001

af 27. juni 2001

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1498/98(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 28. juni 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 2001.

På Kommissionens vegne

Franz Fischler

Medlem af Kommissionen

(1) EFT L 337 af 24.12.1994, s. 66.

(2) EFT L 198 af 15.7.1998, s. 4.

BILAG

til Kommissionens forordning af 27. juni 2001 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 1250/2001

af 26. juni 2001

om fastsættelse af de disponible mængder for andet halvår af 2001 vedrørende importlicenser for bestemte mejeriprodukter med oprindelse i Afrika, Vestindien og Stillehavet (AVS-staterne)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1706/98 af 20. juli 1998 om ordningen for landbrugsprodukter og varer fremstillet af landbrugsprodukter med oprindelse i AVS-staterne og om ophævelse af forordning (EØF) nr. 715/90(1),

under henvisning til Kommissionens forordning (EF) nr. 2414/98 af 9. november 1998 om gennemførelsesbestemmelser til ordningen for produkter i sektoren for mælk og mejeriprodukter med oprindelse i Afrika, Vestindien og Stillehavet (AVS-staterne) og om ophævelse af forordning (EF) nr. 1150/90(2), særlig artikel 4, stk. 7, og

ud fra følgende betragtning:

Artikel 4, stk. 7, i Kommissionens forordning (EF) nr. 2414/98 bestemmer, at hvis den samlede mængde, for hvilken der er ansøgt om importlicenser, er mindre end den disponible mængde for den pågældende periode, fastsætter Kommissionen den restmængde, der skal lægges til den disponible mængde i den efterfølgende periode det samme kalenderår. Det bør derfor fastlægges, hvor stor en mængde der er til rådighed i andet halvår af 2001 for de produkter, der omhandles i artikel 7, stk. 1, i forordning (EF) nr. 1706/98 -

UDSTEDT FØLGENDE FORORDNING:

Artikel 1

I de første ti dage af juli 2001 kan der indgives nye licensansøgninger for følgende mængder:

- 1000 t for produkter henhørende under KN-kode 0402, kontingent nr. 09.4026

- 1000 t for produkter henhørende under KN-kode 0406, kontingent nr. 09.4027.

Artikel 2

Denne forordning træder i kraft den 27. juni 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juni 2001.

På Kommissionens vegne

Franz Fischler

Medlem af Kommissionen

(1) EFT L 215 af 1.8.1998, s. 12.

(2) EFT L 299 af 10.11.1998, s. 7.
Kommissionens forordning (EF) nr. 1259/2001

af 26. juni 2001

om fastsættelse af, i hvilken udstrækning anmodninger om importrettigheder, indgivet i juni 2001 for frosset oksekød til forarbejdning, kan imødekommes

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 1065/2001 af 31. maj 2001 om åbning og forvaltning af et toldkontingent for indførsel af frosset oksekød bestemt til forarbejdning (1. juli 2001 til 30. juni 2002)(1), særlig artikel 3, stk. 4, og

ud fra følgende betragtninger:

(1) I artikel 1, stk. 2, i forordning (EF) nr. 1065/2001 fastsættes de mængder frosset oksekød til forarbejdning, der kan indføres på særlige betingelser i perioden 1. juli 2001 til 30. juni 2002.

(2) I henhold til artikel 3, stk. 4, i forordning (EF) nr. 1065/2001 kan de mængder, der er ansøgt om, nedsættes. De samlede mængder, for hvilke der er indgivet ansøgninger for A-produkter, overstiger de disponible mængder. For at sikre en ligelig fordeling af de disponible mængder bør de mængder, hvorom der er ansøgt, derfor nedsættes forholdsmæssigt. Der ikke ansøgt om importlicenser for større mængder B-produkter, end at alle ansøgninger kan imødekommes fuldt ud -

UDSTEDT FØLGENDE FORORDNING:

Artikel 1

Alle ansøgninger om importrettigheder, der er indgivet i overensstemmelse med bestemmelserne i forordning (EF) nr. 1065/2001 for perioden 1. juli 2001 til 30. juni 2002, imødekommes i et omfang svarende til følgende mængder, udtrykt i ikke-udbenet kød:

a) 86,0109 % af den mængde, der ansøges om, for så vidt angår kød til fremstilling af konserves som omhandlet i artikel 1, stk. 2, litra a), i forordning (EF) nr. 1065/2001

b) 100 % af den mængde, der ansøges om, for så vidt angår kød til fremstilling af produkter som omhandlet i artikel 1, stk. 2, litra b), i forordning (EF) nr. 1065/2001.

Artikel 2

Denne forordning træder i kraft den 27. juni 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juni 2001.

På Kommissionens vegne

Franz Fischler

Medlem af Kommissionen

(1) EFT L 148 af 1.6.2001, s. 37.
Kommissionens forordning (EF) nr. 1247/2001

af 26. juni 2001

om den foreløbige forsyningsopgørelse for De Kanariske Øer for de kornprodukter, der er omfattet af den ordning, som er fastsat i artikel 2-5 i Rådets forordning (EØF) nr. 1601/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer(1), senest ændret ved forordning (EF) nr. 2826/2000(2), særlig artikel 2 og artikel 3, stk. 4, og

ud fra følgende betragtninger:

(1) De ved forordning (EØF) nr. 1601/92 indførte foranstaltninger, der for forsyningen af bestemte kornprodukter skal afbøde virkningerne af De Kanariske Øers geografiske beliggenhed, omfatter fordele i form af fritagelse for importafgift og ydelse af støtte til forsendelser af kornprodukter fra EF.

(2) Efter artikel 2 i forordning (EØF) nr. 1601/92 omfatter foranstaltningerne forsyninger til konsum og forarbejdning på øgruppen til de i forordningens bilag anførte produkter. Behovene vurderes hvert år i forbindelse med en foreløbig forsyningsopgørelse, der kan justeres i løbet af anvendelsesperioden efter udviklingen i øernes behov. Der kan udarbejdes en særskilt forsyningsopgørelse for behovene hos de virksomheder, der forarbejder eller bearbejder produkter, som er bestemt til det lokale marked eller traditionelt forsendes til det øvrige EF.

(3) For at lette forvaltningen af opgørelsen bør der være mulighed for i et vist omfang at ændre fordelingen af de fastsatte mængder.

(4) I forventning om at reformen af den særlige forsyningsordning træder i kraft, og for at der ikke skal ske afbrydelser i anvendelsen af den nugældende særlige forsyningsordning, bør opgørelsen fastsættes for perioden 1. juli til 31. december 2001.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Med henblik på anvendelse af artikel 2 og 3 i forordning (EØF) nr. 1601/92 fastsættes de mængder i den foreløbige forsyningsopgørelse, der er omfattet af fritagelse for importafgift for produkter fra tredjelande eller ydelse af EF-støtte for produkter fra EF-markedet, som anført i bilaget.

Artikel 2

Denne forordning træder i kraft den 1. juli 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juni 2001.

På Kommissionens vegne

Franz Fischler

Medlem af Kommissionen

(1) EFT L 173 af 27.6.1992, s. 13.

(2) EFT L 328 af 23.12.2000, s. 2.

BILAG

FORSYNINGSOPGØRELSE FOR DE KANARISKE ØER: KORNPRODUKTER OG GLUCOSE FOR PERIODEN 1. JULI TIL 31. DECEMBER 2001 ((De fastsatte mængder kan overskrides med indtil 25 %, såfremt den samlede mængde for alle varer overholdes.))

>TABELPOSITION>
Kommissionens forordning (EF) nr. 1257/2001

af 26. juni 2001

om fastsættelse af den mængde, der er til rådighed for fjerde kvartal af 2001 for bestemte svinekødsprodukter under den ordning, der er fastsat i frihandelsaftalerne mellem Det Europæiske Fællesskab på den ene side og Estland, Letland og Litauen på den anden side, for så vidt angår svinekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 2305/95 af 29. september 1995 om gennemførelsesbestemmelser for anvendelse i svinekødssektoren af en ordning, der er fastsat i frihandelsaftalerne mellem Det Europæiske Fællesskab på den ene side og Estland, Letland og Litauen på den anden side(1), senest ændret ved forordning (EF) nr. 1006/2001(2), særlig artikel 4, stk. 4, og

ud fra følgende betragtning:

For at sikre fordelingen af de disponible mængder bør de disponible mængder for perioden 1. oktober til 31. december 2001 suppleres med de mængder, der blev overført fra perioden 1. juli til 30. september 2001 -

UDSTEDT FØLGENDE FORORDNING:

Artikel 1

Den mængde, der i medfør af forordning (EF) nr. 2305/95 er til rådighed for perioden 1. oktober til 31. december 2001, er anført i bilaget.

Artikel 2

Denne forordning træder i kraft den 1. juli 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juni 2001.

På Kommissionens vegne

Franz Fischler

Medlem af Kommissionen

(1) EFT L 233 af 30.9.1995, s. 45.

(2) EFT L 140 af 24.5.2001, s. 13.

BILAG

>TABELPOSITION>